CELEX: 62018CA0172
Language: el
Date: 2019-09-05 00:00:00
Title: Υπόθεση C-172/18: Απόφαση του Δικαστηρίου (πέμπτο τμήμα) της 5ης Σεπτεμβρίου 2019 [αίτηση του Court of Appeal (Ηνωμένο Βασίλειο) για την έκδοση προδικαστικής αποφάσεως] – AMS Neve Ltd, Barnett Waddingham Trustees, Mark Crabtree κατά Heritage Audio SL, Pedro Rodríguez Arribas (Προδικαστική παραπομπή – Σήμα της Ευρωπαϊκής Ένωσης – Κανονισμός (ΕΚ) 207/2009 – Άρθρο 97, παράγραφος 5 – Διεθνής δικαιοδοσία – Αγωγή λόγω παραποιήσεως/απομιμήσεως – Διεθνής δικαιοδοσία των δικαστηρίων του κράτους μέλους εντός του οποίου «διαπράχθηκε η παραποίηση/απομίμηση» – Διαφήμιση και προσφορά προς πώληση αναρτώμενες σε ιστότοπο και σε μέσα κοινωνικής δικτυώσεως)

11.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/23
            
         
      Απόφαση του Δικαστηρίου (πέμπτο τμήμα) της 5ης Σεπτεμβρίου 2019 [αίτηση του Court of Appeal (Ηνωμένο Βασίλειο) για την έκδοση προδικαστικής αποφάσεως] – AMS Neve Ltd, Barnett Waddingham Trustees, Mark Crabtree κατά Heritage Audio SL, Pedro Rodríguez Arribas
      (Υπόθεση C-172/18) (1)
      
      (Προδικαστική παραπομπή - Σήμα της Ευρωπαϊκής Ένωσης - Κανονισμός (ΕΚ) 207/2009 - Άρθρο 97, παράγραφος 5 - Διεθνής δικαιοδοσία - Αγωγή λόγω παραποιήσεως/απομιμήσεως - Διεθνής δικαιοδοσία των δικαστηρίων του κράτους μέλους εντός του οποίου «διαπράχθηκε η παραποίηση/απομίμηση» - Διαφήμιση και προσφορά προς πώληση αναρτώμενες σε ιστότοπο και σε μέσα κοινωνικής δικτυώσεως)
      (2019/C 383/23)
      Γλώσσα διαδικασίας: η αγγλική
      
         Αιτούν δικαστήριο
      
      Court of Appeal
      
         Διάδικοι στην υπόθεση της κύριας δίκης
      
      AMS Neve Ltd, Barnett Waddingham Trustees, Mark Crabtree
      κατά
      Heritage Audio SL, Pedro Rodríguez Arribas
      
         Διατακτικό
      
      Το άρθρο 97, παράγραφος 5, του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, για το σήμα [της Ευρωπαϊκής Ένωσης], έχει την έννοια ότι ο δικαιούχος σήματος της Ευρωπαϊκής Ένωσης που φρονεί ότι ζημιώνεται από την άνευ συγκαταθέσεώς του χρήση, εκ μέρους τρίτου, σημείου πανομοιότυπου με το σήμα αυτό σε διαδικτυακώς αναρτώμενες διαφημίσεις και προσφορές προς πώληση προϊόντων πανομοιότυπων ή παρόμοιων εκείνων για τα οποία καταχωρίσθηκε το εν λόγω σήμα δύναται να ασκήσει αγωγή λόγω παραποιήσεως/απομιμήσεως κατά του τρίτου αυτού ενώπιον δικαστηρίου σημάτων της Ευρωπαϊκής Ένωσης του κράτους μέλους εντός του οποίου ευρίσκονται καταναλωτές ή επαγγελματίες στους οποίους απευθύνονται οι διαφημίσεις ή οι προσφορές προς πώληση, ανεξαρτήτως του ότι ο εν λόγω τρίτος έλαβε τις αποφάσεις και τα μέτρα για την ηλεκτρονική ανάρτηση αυτή εντός άλλου κράτους μέλους.
      
         (1)  ΕΕ C 190 της 4.6.2018.